CELEX: 22012D0236
Language: el
Date: 2012-12-31 00:00:00
Title: Απόφαση της Μεικτής Επιτροπής του ΕΟΧ αριθ. 236/2012, της 31ης Δεκεμβρίου 2012 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

21.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/38
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 236/2012
   της 31ης Δεκεμβρίου 2012
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1193/2011 της Επιτροπής, της 18ης Νοεμβρίου 2011, περί σύστασης μητρώου της Ένωσης για το σύστημα εμπορίας εκπομπών της ΕΕ, για την περίοδο εμπορίας από 1ης Ιανουαρίου 2013 και τις επόμενες, δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου και περί τροποποίησης των κανονισμών (ΕΚ) αριθ. 2216/2004 και (ΕΕ) αριθ. 920/2010 (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η απόφαση αριθ. 280/2004/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για μηχανισμό παρακολούθησης των εκπομπών αερίων που συμβάλλουν στο φαινόμενο του θερμοκηπίου στην Κοινότητα και εφαρμογής του πρωτοκόλλου του Κιότο (2) δεν έχει ενσωματωθεί στη συμφωνία για τον ΕΟΧ και, κατά συνέπεια, οι ειδικές απαιτήσεις υποβολής εκθέσεων που προβλέπονται στην εν λόγω απόφαση δεν εφαρμόζονται στα κράτη της ΕΖΕΣ.
            
         
               (3)
            
            
               Τα κράτη της ΕΖΕΣ συμπεριλαμβάνονται στο μητρώο της Ένωσης και στο Ημερολόγιο συναλλαγών της Ευρωπαϊκής Ένωσης (EUTL). Ο κεντρικός διαχειριστής εκτελεί τα καθήκοντά του σε σχέση με τα κράτη της ΕΖΕΣ και η Εποπτεύουσα Αρχή της ΕΖΕΣ είναι το αρμόδιο όργανο για να δίνει τις απαραίτητες εντολές στον κεντρικό διαχειριστή σε σχέση με διατάξεις που αφορούν την εφαρμογή του κανονισμού (ΕΕ) αριθ. 1193/2011 για τα κράτη της ΕΖΕΣ, κατά περίπτωση.
            
         
               (4)
            
            
               Τα συμβαλλόμενα μέρη αντιλαμβάνονται ότι η ειδική φύση του συστήματος εμπορίας εκπομπών ΕΕ (ΣΕΕ ΕΕ) και το σχετικό τυποποιημένο και ασφαλές σύστημα μητρώων σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (3), σχετικά με τη θέσπιση μητρώου της Ένωσης, απαιτούν ειδικούς κανόνες για την αποθήκευση δεδομένων και την πρόσβαση σε αυτά όσον αφορά το μητρώο της Ένωσης, ώστε να εξασφαλιστεί ότι τα δικαιώματα εκπομπής αερίων θερμοκηπίου τηρούν τις λειτουργικές και τεχνικές προδιαγραφές για τα πρότυπα ανταλλαγής δεδομένων για τα συστήματα μητρώων καταγραφής βάσει του πρωτοκόλλου του Κιότο, και ότι οι μεταβιβάσεις αυτών των δικαιωμάτων συμβιβάζονται με τις υποχρεώσεις που απορρέουν από το πρωτόκολλο του Κιότο.
            
         
               (5)
            
            
               Το μητρώο της Ένωσης θα πρέπει να αντανακλά την επέκταση του ΣΕΕ ΕΕ στα κράτη της ΕΖΕΣ. Σύμφωνα με την απόφαση της Μεικτής Επιτροπής του ΕΟΧ αριθ. 152/2012 της 26ης Ιουλίου 2012 (4), ο λογαριασμός συνολικής ποσότητας της ΕΕ, ο λογαριασμός συνολικής ποσότητας της ΕΕ για τις αερομεταφορές, ο λογαριασμός πλειστηριασμών της ΕΕ, ο λογαριασμός κατανομής της ΕΕ, ο λογαριασμός αποθεματικού νεοεισερχόμενων της ΕΕ, ο λογαριασμός πλειστηριασμών της ΕΕ για τις αερομεταφορές και ο λογαριασμός ειδικού αποθεματικού της ΕΕ περιλαμβάνουν τα δικαιώματα των κρατών της ΕΖΕΣ.
            
         
               (6)
            
            
               Τα συμβαλλόμενα μέρη αναγνωρίζουν τον διακριτικό χαρακτήρα του μητρώου της Ένωσης και του EUTL, καθώς και τις αρμοδιότητες της Επιτροπής όσον αφορά την ασφαλή λειτουργία και τη συντήρηση του συστήματος. Ως εκ τούτου, η Επιτροπή θα πρέπει να είναι σε θέση να εγγυάται την άμεση αναστολή της πρόσβασης όταν απαιτείται σύμφωνα με τον κανονισμό (ΕΕ) αριθ. 1193/2011, λαμβάνοντας παράλληλα υπόψη τον ρόλο της Εποπτεύουσας Αρχής της ΕΖΕΣ. Η λύση αυτή δεν θίγει μελλοντικά θέματα που συνδέονται με τη δομή δύο πυλώνων η οποία έχει δημιουργηθεί στο πλαίσιο της συμφωνίας για τον ΕΟΧ.
            
         
               (7)
            
            
               Τα συμβαλλόμενα μέρη αναγνωρίζουν ότι είναι σημαντικό για την επιβολή της νομοθεσίας και τις φορολογικές αρχές ενός συμβαλλόμενου μέρους να χορηγηθεί στην Ευρωπαϊκή Υπηρεσία Καταπολέμησης της Απάτης της Ευρωπαϊκής Επιτροπής, στο Ευρωπαϊκό Ελεγκτικό Συνέδριο, στην Eurojust, καθώς και στις εθνικές διοικήσεις που αναφέρονται στο άρθρο 11 της οδηγίας 2003/6/ΕΚ του Ευρωπαϊκού Κοινοβουλίου και του Συμβουλίου (5) και στο άρθρο 37 παράγραφος 1 της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου (6), στις αρμόδιες εθνικές εποπτικές αρχές, στους εθνικούς διαχειριστές των συμβαλλόμενων μερών και στις αρμόδιες αρχές που αναφέρονται στο άρθρο 18 της οδηγίας 2003/87/ΕΚ το δικαίωμα να αποκτούν ορισμένα από τα δεδομένα που είναι αποθηκευμένα στο μητρώο της Ένωσης και στο EUTL, σε σαφώς προσδιορισμένες περιπτώσεις, εφόσον αυτό είναι αναγκαίο για την εκτέλεση των καθηκόντων τους, όπως καθορίζεται στο άρθρο 83 του κανονισμού (ΕΕ) αριθ. 1193/2011 και στο άρθρο 75 του κανονισμού (ΕΕ) αριθ. 920/2010 της Επιτροπής (7), όπως τροποποιήθηκε με τον κανονισμό (ΕΕ) αριθ. 1193/2011.
            
         
               (8)
            
            
               Για τον ίδιο λόγο, τα συμβαλλόμενα μέρη, παρόλο που υπενθυμίζουν ότι η απόφαση 2009/371/ΔΕΥ του Συμβουλίου (8) δεν έχει ενσωματωθεί στη συμφωνία για τον ΕΟΧ, αναγνωρίζουν ότι η Ευρωπόλ αποκτά μόνιμη πρόσβαση μόνο για ανάγνωση δεδομένων αποθηκευμένων στο μητρώο της Ένωσης και στο EUTL.
            
         
               (9)
            
            
               Τα συμβαλλόμενα μέρη υπενθυμίζουν, ωστόσο, ότι η χορήγηση δικαιωμάτων απόκτησης πληροφοριών και μόνιμης πρόσβασης μόνο για ανάγνωση, όπως προβλέπεται στο άρθρο 83 του κανονισμού (ΕΕ) αριθ. 1193/2011 και στο άρθρο 75 του κανονισμού (ΕΕ) αριθ. 920/2010, όπως τροποποιήθηκε με τον κανονισμό (ΕΕ) αριθ. 1193/2011, ισχύει με την επιφύλαξη ότι η αστυνομική και δικαστική συνεργασία σε ποινικές υποθέσεις, καθώς και η διαχείριση ή επιβολή φόρων δεν εμπίπτουν στο πεδίο εφαρμογής της συμφωνίας για τον ΕΟΧ, και ότι, ως εκ τούτου, ο κανονισμός δεν χορηγεί στα θεσμικά όργανα που αναφέρθηκαν άλλα δικαιώματα εκτός από αυτά που αναφέρονται ρητά στα άρθρα 83 και 75 αντίστοιχα των κανονισμών.
            
         
               (10)
            
            
               Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XX της συμφωνίας για τον ΕΟΧ τροποποιείται ως εξής:
   
               1)
            
            
               Το σημείο 21αιδ [κανονισμός (ΕΕ) αριθ. 920/2010 της Επιτροπής] τροποποιείται ως εξής:
               
                           i)
                        
                        
                           Προστίθεται το ακόλουθο κείμενο:
                           «, όπως τροποποιήθηκε με:
                           
                                       —
                                    
                                    
                                       
                                          32011 R 1193: Κανονισμός (ΕΕ) αριθ. 1193/2011 της Επιτροπής της 18ης Νοεμβρίου 2011 (ΕΕ L 315 της 29.11.2011, σ. 1).».
                                    
                                 
                     
                           ii)
                        
                        
                           Οι προσαρμογές η) και θ) επαναριθμούνται ως προσαρμογές ι) και ιγ).
                        
                     
                           iii)
                        
                        
                           Μετά την προσαρμογή ζ) παρεμβάλλεται η ακόλουθη προσαρμογή:
                           
                                       «η)
                                    
                                    
                                       Στο άρθρο 64 παράγραφος 1 και στο άρθρο 64α παράγραφος 2 προστίθενται τα ακόλουθα εδάφια:
                                       “Όταν πρόκειται για λογαριασμούς υπό τη δικαιοδοσία κράτους της ΕΖΕΣ, η Επιτροπή ενημερώνει πάραυτα την Εποπτεύουσα Αρχή της ΕΖΕΣ σχετικά με τις εντολές που δόθηκαν στον κεντρικό διαχειριστή και τους λόγους αυτών των εντολών.
                                       Σε περίπτωση που η αναστολή της πρόσβασης δεν είναι οριζόντια και στον βαθμό που αφορά μεμονωμένους λογαριασμούς υπό τη δικαιοδοσία κράτους της ΕΖΕΣ, η Εποπτεύουσα Αρχή της ΕΖΕΣ εκδίδει, εντός τριών εργάσιμων ημερών, απόφαση για τη δυνατότητα εφαρμογής των εντολών της Επιτροπής, με βάση τις εξηγήσεις που δίνει η Επιτροπή. Η έλλειψη απόφασης της Εποπτεύουσας Αρχής της ΕΖΕΣ δεν έχει καμία επίπτωση στην ισχύ των εντολών που δίνει η Επιτροπή ή της δράσης που αναλαμβάνει ο κεντρικός διαχειριστής.”
                                    
                                 
                                       θ)
                                    
                                    
                                       Στο άρθρο 64α παράγραφος 3 προστίθεται το ακόλουθο εδάφιο:
                                       “Η λέξη ‘Επιτροπή’ αντικαθίσταται από τις λέξεις ‘Εποπτεύουσα Αρχή της ΕΖΕΣ’ όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ.”».
                                    
                                 
                     
                           iv)
                        
                        
                           Μετά την προσαρμογή ι) παρεμβάλλεται η ακόλουθη προσαρμογή:
                           
                                       «ια)
                                    
                                    
                                       Στο άρθρο 75 παράγραφος 3 προστίθεται το ακόλουθο εδάφιο:
                                       “Όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ, τα δεδομένα αυτά μπορούν να χορηγηθούν από τον κεντρικό διαχειριστή έπειτα από προηγούμενη σύμφωνη γνώμη της Εποπτεύουσας Αρχής της ΕΖΕΣ.”
                                    
                                 
                                       ιβ)
                                    
                                    
                                       Στο άρθρο 75 παράγραφος 5α προστίθεται το ακόλουθο εδάφιο:
                                       “Η Ευρωπόλ ενημερώνει την Εποπτεύουσα Αρχή της ΕΖΕΣ και την Επιτροπή σχετικά με τη χρήση των δεδομένων στην οποία προβαίνει, όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ.” ».
                                    
                                 
                     
         
               2)
            
            
               Μετά το σημείο 21αιδ [κανονισμός (ΕΕ) αριθ. 920/2010 της Επιτροπής] παρεμβάλλονται τα εξής:
               
                           «21αιδα.
                        
                        
                           
                              32011 R 1193: Κανονισμός (ΕΕ) αριθ. 1193/2011 της Επιτροπής, της 18ης Νοεμβρίου 2011, περί σύστασης ενωσιακού μητρώου για το σύστημα εμπορίας εκπομπών της ΕΕ, για την περίοδο εμπορίας από 1ης Ιανουαρίου 2013 και τις επόμενες, δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου και της απόφασης αριθ. 280/2004/ΕΚ του Ευρωπαϊκού Κοινοβουλίου και του Συμβουλίου και περί τροποποίησης των κανονισμών (ΕΚ) αριθ. 2216/2004 και (ΕΕ) αριθ. 920/2010 (ΕΕ L 315 της 29.11.2011, σ. 1).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Η εκχώρηση, μεταβίβαση και ακύρωση δικαιωμάτων όσον αφορά τα κράτη της ΕΖΕΣ, τους φορείς εκμετάλλευσής τους και τους φορείς εκμετάλλευσης αεροσκαφών που αυτοί διαχειρίζονται, καταχωρούνται στο Ημερολόγιο Συναλλαγών της Ευρωπαϊκής Ένωσης (EUTL).
                                       Ο κεντρικός διαχειριστής είναι αρμόδιος για την εκτέλεση των καθηκόντων που αναφέρονται στις παραγράφους 1 έως 3 του άρθρου 20 της οδηγίας 2003/87/ΕΚ, όταν πρόκειται για τα κράτη ΕΖΕΣ, τους φορείς εκμετάλλευσής τους και τους φορείς εκμετάλλευσης αεροσκαφών που αυτοί διαχειρίζονται.
                                    
                                 
                                       β)
                                    
                                    
                                       Στο άρθρο 7 παράγραφος 4 προστίθεται η ακόλουθη περίοδος:
                                       “Η Εποπτεύουσα Αρχή της ΕΖΕΣ συντονίζει την εφαρμογή του παρόντος κανονισμού σε συνεργασία με τους εθνικούς διαχειριστές κάθε κράτους ΕΖΕΣ και με τον κεντρικό διαχειριστή.”
                                    
                                 
                                       γ)
                                    
                                    
                                       Στο άρθρο 31 παράγραφος 7 προστίθεται η ακόλουθη περίοδος:
                                       “Η λέξη ‘Επιτροπή’ αντικαθίσταται από τις λέξεις ‘Εποπτεύουσα Αρχή της ΕΖΕΣ’ όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ.”
                                    
                                 
                                       δ)
                                    
                                    
                                       Στο άρθρο 49 παράγραφος 2, στο άρθρο 50 παράγραφος 2, στο άρθρο 53 παράγραφος 2 και στο άρθρο 54 παράγραφος 3 προστίθεται το ακόλουθο εδάφιο:
                                       “Όταν πρόκειται για πίνακες εθνικής κατανομής των κρατών της ΕΖΕΣ, ο κεντρικός διαχειριστής λαμβάνει εντολές από την Εποπτεύουσα Αρχή της ΕΖΕΣ.”
                                    
                                 
                                       ε)
                                    
                                    
                                       Στο άρθρο 70 παράγραφος 1 και στο άρθρο 71 παράγραφος 2 προστίθενται τα ακόλουθα εδάφια:
                                       “Όταν πρόκειται για λογαριασμούς υπό τη δικαιοδοσία κράτους της ΕΖΕΣ, η Επιτροπή ενημερώνει πάραυτα την Εποπτεύουσα Αρχή της ΕΖΕΣ σχετικά με τις εντολές που δόθηκαν στον κεντρικό διαχειριστή και τους λόγους αυτών των εντολών.
                                       Σε περίπτωση που η αναστολή της πρόσβασης δεν είναι οριζόντια και στον βαθμό που αφορά μεμονωμένους λογαριασμούς υπό τη δικαιοδοσία κράτους της ΕΖΕΣ, η Εποπτεύουσα Αρχή της ΕΖΕΣ εκδίδει, εντός τριών εργάσιμων ημερών, απόφαση για τη δυνατότητα εφαρμογής των εντολών της Επιτροπής, με βάση τις εξηγήσεις που δίνει η Επιτροπή. Η έλλειψη απόφασης της Εποπτεύουσας Αρχής της ΕΖΕΣ δεν έχει καμία επίπτωση στην ισχύ των εντολών που δίνει η Επιτροπή ή της δράσης που αναλαμβάνει ο κεντρικός διαχειριστής.”
                                    
                                 
                                       στ)
                                    
                                    
                                       Στο άρθρο 71 παράγραφος 3 προστίθεται το ακόλουθο εδάφιο:
                                       “Η λέξη ‘Επιτροπή’ αντικαθίσταται από τις λέξεις ‘Εποπτεύουσα Αρχή της ΕΖΕΣ’ όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ.”
                                    
                                 
                                       ζ)
                                    
                                    
                                       Στο άρθρο 73 παράγραφος 3 προστίθεται το ακόλουθο εδάφιο:
                                       “Ο εθνικός διαχειριστής κράτους της ΕΖΕΣ μπορεί να ζητήσει από την Εποπτεύουσα Αρχή της ΕΖΕΣ να αποκαταστήσει διαδικασίες που ανεστάλησαν σύμφωνα με την παράγραφο 1, εάν κρίνει ότι έχουν διευθετηθεί τα εκκρεμή ζητήματα που προκάλεσαν την αναστολή. Στην περίπτωση αυτή, η Εποπτεύουσα Αρχή της ΕΖΕΣ, έπειτα από διαβουλεύσεις με την Επιτροπή, δίνει εντολή στον κεντρικό διαχειριστή να αποκαταστήσει αυτές τις διαδικασίες. Στην αντίθετη περίπτωση, απορρίπτει την αίτηση εντός εύλογης περιόδου και ενημερώνει τον εθνικό διαχειριστή χωρίς καθυστέρηση, αναφέροντας τους λόγους και καθορίζοντας κριτήρια που πρέπει να πληρούνται ώστε να γίνει αποδεκτή μεταγενέστερη αίτηση.”
                                    
                                 
                                       η)
                                    
                                    
                                       Στο άρθρο 83 παράγραφος 3 προστίθεται το ακόλουθο εδάφιο:
                                       “Όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ, τα δεδομένα αυτά μπορούν να χορηγηθούν από τον κεντρικό διαχειριστή έπειτα από προηγούμενη σύμφωνη γνώμη της Εποπτεύουσας Αρχής της ΕΖΕΣ.”
                                    
                                 
                                       θ)
                                    
                                    
                                       Στο άρθρο 83 παράγραφος 6 προστίθεται το ακόλουθο εδάφιο:
                                       “Η Ευρωπόλ ενημερώνει την Εποπτεύουσα Αρχή της ΕΖΕΣ και την Επιτροπή σχετικά με τη χρήση των δεδομένων στην οποία προβαίνει, όταν πρόκειται για κατόχους λογαριασμών υπό τη δικαιοδοσία κράτους της ΕΖΕΣ.” ».
                                    
                                 
                     
         Άρθρο 2
   Τα κείμενα του κανονισμού (ΕΕ) αριθ. 1193/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Ιανουαρίου 2013 ή την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας για τον ΕΟΧ, εάν η ημερομηνία αυτή είναι μεταγενέστερη (9).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 31 Δεκεμβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 315 της 29.11.2011, σ. 1.
   
      (2)  ΕΕ L 49 της 19.2.2004, σ. 1.
   
      (3)  ΕΕ L 275 της 25.10.2003, σ. 32.
   
      (4)  ΕΕ L 309 της 8.11.2012, σ. 38.
   
      (5)  ΕΕ L 96 της 12.4.2003, σ. 16.
   
      (6)  ΕΕ L 309 της 25.11.2005, σ. 15.
   
      (7)  ΕΕ L 270 της 14.10.2010, σ. 1.
   
      (8)  ΕΕ L 121 της 15.5.2009, σ. 37.
   
      (9)  Δεν έχουν αναφερθεί συνταγματικές απαιτήσεις.